হুমায়ুন কবির
হুমায়ুন কবির (২২ ফেব্রুয়ারি ১৯০৬ - ১৮ আগস্ট ১৯৬৯) ছিলেন একজন ভারতীয় বাঙালি শিক্ষাবিদ, রাজনীতিবিদ, লেখক ও দার্শনিক। তাঁর জন্ম অবিভক্ত বাংলার (বর্তমান বাংলাদেশের) ফরিদপুরের কোমরপুর গ্রামে। তিনি দুই দফায় ভারতের শিক্ষামন্ত্রীর দায়িত্ব পালন করেন। প্রথম দফায় জওহরলাল নেহরুর মন্ত্রীসভায় এবং এর পরবর্তীকালে আরেকবার। এছাড়া তিনি বিজ্ঞান ও সংস্কৃতি বিষয়ক মন্ত্রী হিসেবেও দায়িত্ব পালন করেছেন।